സ്നാപ്ഡീൽ

ന്യൂഡൽഹി ആസ്ഥാനമായുള്ള ഒരു ഇന്ത്യൻ ഇ-കൊമേഴ്‌സ് കമ്പനിയാണ് സ്‌നാപ്ഡീൽ. 2010 ഫെബ്രുവരിയിൽ ദി വാർട്ടൺ സ്കൂളിലെയും ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഡെൽഹിയിലെയും പൂർവ്വ വിദ്യാർത്ഥികളായ കുനാൽ ബഹലും രോഹിത് ബൻസലും ചേർന്നാണ് കമ്പനി സ്ഥാപിച്ചത്. ദിനേനയുള്ള ഡീൽ രീതിയിലുള്ള കച്ചവടവുമായി 2010 ഫെബ്രുവരി 4 ന് സ്ഥാപിതമായ സ്നാപ്ഡീൽ 2011 സെപ്റ്റംബറിൽ ഒരു ഓൺലൈൻ വിപണന കേന്ദ്രമായി വികസിപ്പിച്ചു. ഇന്ത്യയിലെ ഏറ്റവും വലിയ ഓൺലൈൻ വിപണന കേന്ദ്രങ്ങളിലൊന്നായി സ്നാപ്ഡീൽ വളർന്നു.

സ്‌നാപ്ഡീലിലെ വിൽപ്പനക്കാർ, നഗരങ്ങളിലെ പ്രാദേശിക വിപണികളിൽ കാണുന്നതിന് സമാനമായി പണത്തിന് മൂല്യമുള്ളതും നല്ല നിലവാരമുള്ളതുമായ ഉൽപ്പന്നങ്ങൾ വാഗ്ദാനം ചെയ്യുന്നു. സ്‌നാപ്ഡീലിൽ 500,000-ത്തിലധികം വിൽപ്പനക്കാർ വിറ്റഴിച്ച ഉൽപ്പന്നങ്ങളിൽ ഭൂരിഭാഗവും ഫാഷൻ, വീട്, ജനറൽ മെർക്കൻഡൈസ് എന്നിവയാണ്. ഇന്ത്യയിലെ 3,700-ലധികം പട്ടണങ്ങളിൽ നിന്നുള്ള ഉപഭോക്താക്കൾ സ്‌നാപ്ഡീലിൽ ഷോപ്പിംഗ് നടത്തുന്നു.
ചരിത്രം
സ്ഥാപനം
2011 ഒക്ടോബറിൽ ഒരു ഓൺലൈൻ വിപണനകേന്ദ്രമായി വികസിപ്പിക്കുന്നതിന് മുമ്പ്, സ്‌നാപ്ഡീൽ 2010 ഫെബ്രുവരി 4-ന് ഒരു പ്രതിദിന ഡീൽ പ്ലാറ്റ്‌ഫോമായി സ്ഥാപിതമായി.
ഫ്ലിപ്കാർട്ടുമായുള്ള ലയനം വിജയിച്ചില്ല
സ്‌നാപ്ഡീലും ഫ്ലിപ്കാർട്ടും തമ്മിൽ ഒരു ലയനം നടത്താൻ സ്ഫോറ്റ്ബാങ്ക്(SoftBank) ഗ്രൂപ്പ് പദ്ധതിയിട്ടിരുന്നതായി 2016 Q2-ൽ റിപ്പോർട്ടുകൾ പുറത്തുവന്നു.മാസങ്ങളോളം ചർച്ചകൾ നടന്നുവെങ്കിലും സ്‌നാപ്ഡീലിന്റെ ബോർഡ് അംഗങ്ങൾക്കിടയിൽ സമവായമില്ലാത്തതിനാൽ കരാർ പരാജയപ്പെട്ടതിനെത്തുടർന്ന് 2017 ജൂലൈയിൽ അവസാനിച്ചു. മൂല്യനിർണ്ണയത്തിലെ അഭിപ്രായവ്യത്യാസങ്ങളും ആദ്യകാല നിക്ഷേപകർക്ക്-നെക്‌സസ് വെഞ്ച്വർ പാർട്‌ണേഴ്‌സിനും കളരി ക്യാപിറ്റലിനും(Kalaari Capital) പ്രത്യേക പേഔട്ടുകൾ നിർദ്ദേശിച്ചതും ഇതിൽ ഉൾപ്പെടുന്നു.
അവലംബം